rejauldu/bengali-wikipedia huggingface dataset:
দিয়েগো আন্দ্রেস ক্রুসিয়ানি (জন্ম ১৪ জুলাই ১৯৬২ বাহিয়া ব্লাঙ্কায়) একজন আর্জেন্টিনার ফুটবল কোচ যিনি বর্তমানে বাংলাদেশ প্রিমিয়ার লিগ ক্লাব আবাহনী লিমিটেড ঢাকার প্রধান কোচ হিসেবে নিযুক্ত হয়েছেন।   কর্মজীবন  ১৯৮৫ সালের গ্রীষ্মে হাঁটুর ইনজুরির কারণে অবসর নেওয়ার আগে এই ডিফেন্ডার তার ক্যারিয়ারে জুভেন্টাদ, সারমিয়েন্তো, বেলা ভিস্তা, এস্তুদিয়ান্তেস এবং ক্লাব সিপোলেত্তির হয়ে খেলেছিলেন।   আন্তর্জাতিক ক্যারিয়ার  ক্রুসিয়ানি ১৯৮১ সালে আর্জেন্টিনা জাতীয় অনূর্ধ্ব-২০ ফুটবল দলের সদস্য ছিলেন।   কোচিং ক্যারিয়ার   তিনি বাংলাদেশ জাতীয় ফুটবল দলের প্রধান কোচ ছিলেন, তার নির্দেশনায় দলটি সাবলীলভাবে উন্নতি করেছে এবং ২০০৫ সালের সাফ চ্যাম্পিয়নশিপের রানার্স–আপ হয়েছে।Total Sports - Andrés Cruciani  ২০০৬ সালে কলম্বোয় অনুষ্ঠিত দক্ষিণ এশীয় গেমসে বাংলাদেশ অনূর্ধ্ব-২৩ জাতীয় ফুটবল দলের কোচ হিসেবে দায়িত্বও পালন করেছিলেন।  পদ ছাড়ার পর বি লিগ কোচিং করিয়ে বাংলাদেশে ক্যারিয়ার অব্যাহত রাখেন ক্রুসিয়ানি। ২০০৭ সালের আবাহনী লিমিটেড ঢাকার কোচ হিসেবে দায়িত্বও পালন করেছিলেন।News item - Andrés Cruciani  তার সময়ে ক্রুসিয়ানি তিনজন আর্জেন্টাইন খেলোয়াড়কে ক্লাবে এনেছিলেন।Andrés Cruciani at BanglaFootball.netDCY Sport - Diego Andrés Cruciani   তথ্যসূত্র  বহিঃসংযোগ     বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:বাংলাদেশ জাতীয় ফুটবল দলের ম্যানেজার বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:এস্তুদিয়ান্তেস লা প্লাতার ফুটবলার বিষয়শ্রেণী:বাইয়া ব্লাঙ্কার ফুটবলার
ফাইভ-মিনিট ক্র্যাফট্‌স হচ্ছে একটি নিজে নিজে কোনো কাজ করা (DIY- DO IT YOURSELF) শেখানোর একটি ইউটিউব চ্যানেল যেটা সাইপ্রাসের লিমাসল ভিত্তিক একটি সংস্থা এবং দ্যাসুল পাব্লিকেশনের মালিকানাধীন। এটি ১২ই মার্চ ২০২২ সালের গণনা অনুযায়ী ইউটিউবের ১১তম সর্বোচ্চ সংখ্যক গ্রাহকবিশিষ্ট চ্যানেল। চ্যানেলটি অস্বাভাবিক এবং সম্ভাব্য বিপজ্জনক "লাইফ-হ্যাক" এবং "ক্লিকবেইট"-এর উপর নির্ভরতার জন্য সমালোচিত হয়েছে।   ভিডিও বিন্যাস  ফাইভ মিনিট ক্র্যাফট্সে‌র অধিকাংশ ভিডিও মূলত পূর্বে ফেসবুক ও ইনস্টাগ্রাম নামক সামাজিক যোগাযোগ মাধ্যমে চালু করা ভিডিওগুলির সংকলন। হস্তশিল্প এবং লাইফ-হ্যাক-ই মূলত এই চ্যানেলের প্রধান বিষয়বস্তু।  কীভাবে ফর্ম্যাট গুলোতে নকশা করা হয় সেটা দেখানো হয়, পাশাপাশি বিজ্ঞানের বিভিন্ন মজার মজার ভিডিও করা হয়ে থাকে।  চ্যানেলের ভিডিওগুলি এমন এক ভঙ্গিতে করা হয় যেখানে আলোকচিত্রগ্রহণ যন্ত্রের দৃষ্টি টেবিলের একটি নির্দিষ্ট স্থানে নিবদ্ধ করা থাকে এবং একটি ব্যাক্তির হাত ফ্রেমের ভেতরে অবস্থান করে নানা কাজ করে বিভিন্ন ধরনের জিনিস তৈরী করে কিছু বস্তু ব্যবহার করে। টিউবফিল্টারের মতে চ্যানেলটি শিশু উপযোগী ডিআইওয়াই ভিডিওর প্রস্তুতকারী।   আরও দেখুন   সর্বাধিক গ্রাহকবিশিষ্ট ইউটিউব চ্যানেলের তালিকা সর্বাধিক দর্শিত ইউটিউব চ্যানেলের তালিকা  বিষয়শ্রেণী:ইংরেজি ভাষার ইউটিউব চ্যানেল বিষয়শ্রেণী:২০১৬-এ প্রতিষ্ঠিত ইন্টারনেট সম্পত্তি
হোয়াইট স্টার লাইন ছিল একটি ব্রিটিশ শিপিং লাইন, যা একটি বিলুপ্ত ‘প্যাকেট কোম্পানির’ অবশিষ্টাংশ থেকে প্রতিষ্ঠিত হয়। ধীরে ধীরে এটি বিশ্বের অন্যতম শীর্ষস্থানীয় শিপিং কোম্পানিতে পরিণত হয়, যা ব্রিটিশ সাম্রাজ্য এবং মার্কিন যুক্তরাষ্ট্রের মধ্যে যাত্রী ও পণ্য পরিবহন সেবা প্রদান করত। অন্যান্য অনেক শিপিং কোম্পানি গতি বাড়ানোর দিকে বেশি মনোযোগ দিলেও, হোয়াইট স্টার তাদের ব্র্যান্ডিং তৈরি করেছিল যাত্রীদের জন্য বিলাসবহুল ও আরামদায়ক ভ্রমণ সেবা প্রদানের মাধ্যমে।  আজ হোয়াইট স্টার বিশেষভাবে পরিচিত তাদের অভিনব জাহাজ আরএমএস ওসিয়ানিক ১৮৭০ এবং তাদের কয়েকটি গুরুত্বপূর্ণ জাহাজের ক্ষতির জন্য। এর মধ্যে উল্লেখযোগ্য হচ্ছে ১৮৭৩ সালে এসএস আটলান্টিক ১৮৭০-এর ধ্বংস, ১৯০৯ সালে আরএমএস রিপাবলিক-এর ডুবি, ১৯১২ সালে টাইটানিক-এর ডুবে যাওয়া, এবং ১৯১৬ সালে ব্রিটানিক-এর যুদ্ধকালীন ডুবি। এসব বিপর্যয়ের পরেও কোম্পানিটি বিশ্বব্যাপী শিপিং বাজারে শক্ত অবস্থান ধরে রাখে, তবে মহামন্দার সময় এটি ক্রমশ দুর্বল হয়ে পড়ে।  ১৯৩৪ সালে হোয়াইট স্টার তাদের প্রধান প্রতিদ্বন্দ্বী কুনার্ড লাইনের সাথে একীভূত হয় এবং কুনার্ড-হোয়াইট স্টার লাইন নামে পরিচালিত হতে থাকে। ১৯৫০ সালে কুনার্ড হোয়াইট স্টারের অংশীদারিত্ব কিনে নেয় এবং একক কোম্পানি হিসেবে কার্যক্রম চালায়। ২০০৫ সাল পর্যন্ত কুনার্ড স্বাধীনভাবে পরিচালিত হয়, তবে বর্তমানে এটি কার্নিভাল কর্পোরেশনের অধীনে রয়েছে। হোয়াইট স্টার লাইনের উত্তরাধিকার হিসেবে, বর্তমান কুনার্ড জাহাজগুলোতে "হোয়াইট স্টার সার্ভিস" শব্দটি ব্যবহৃত হয়, যা কোম্পানির উচ্চমানের গ্রাহক সেবার প্রতীক।   তথ্যসূত্র
বুনাগাতী ইউনিয়ন বাংলাদেশের খুলনা বিভাগের মাগুরা জেলার শালিখা উপজেলার একটি ইউনিয়ন পরিষদ। এটি ৩৬.৩১ কিমি২ (১৪.০২ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩২০ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১০টি।  তথ্যসূত্র  বিষয়শ্রেণী:শালিখা উপজেলার ইউনিয়ন বিষয়শ্রেণী:খুলনা বিভাগের ইউনিয়ন বিষয়শ্রেণী:মাগুরা জেলার ইউনিয়ন
ইযহারুল হক (, বাংলাঃ সত্য উন্মোচন) হল রহমাতুল্লাহ কিরানবীর লেখা একটি বই। এটি আরবী ভাষায় ১৮৬৪ সালে ছয় খণ্ডে লেখা হয়েছিল। পরে এটি অনুদিত হয়েছে ইংরেজিhttps://web.archive.org/web/20110713062151/http://www.islam4all.com/newpage71.htm, তুর্কিHaber7.com, উর্দু এবং বাংলা ভাষায়। এটি সমসাময়িক খ্রিস্টান ধর্মপ্রচারক কার্ল গট্টলিয়েব ফেন্ডার কর্তৃক আরবি ভাষায় রচিত মিজানুল হক (সত্যের ভারসাম্য) নামক ইসলাম বিরোধী বইয়ের জবাব হিসেবে রচিত হয়েছিল।   উৎসসমূহ  কিরানবী পশ্চিমা বাইবেলীয় সমালোচনা এবং ধর্মতত্ত্বীয় উৎসগুলো ব্যবহার করেছেন। তার বইয়ে সাধারণত নিচের ব্যক্তিদের কাজসমূহ থেকে উদ্ধৃতি রয়েছে।বইয়ের ভূমিকা (আরবী ভাষায়)  এডাম ক্লার্ক  থমাস হার্টওয়েল হোর্ন  থমাস স্কট  মেথিও হেনরি  নাথানিয়েল লার্ডনার   বিষয়বস্তু  এই বইটি যেসব বিষয়ের উল্লেখ রয়েছে-  পুরাতন ও নতুন নিয়মের গ্রন্থগুলির পরিচয়  বাইবেল বিষয়ে মুসলিমদের বিশ্বাস  বাইবেলের অপ্রামাণ্যতা, বৈপরীত্য ও বিকৃতি পর্যালোচনা  বাইবেলে রহিত বিধান  ত্রিত্ববাদ পর্যালোচনা  যীশুর ইশ্বরত্ব  কুরআন ও বাইবেলের তুলনা  কুরআন ও হাদীস বিষয়ে পাদরীগণের আপত্তি  হাদীস সংকলন পর্যালোচনা  মুহাম্মাদ-এর নবুয়ত  পূর্ববর্তী নবীদের ভবিষ্যদ্বাণী   আরও পড়ুন   Izhar-ul-haq (truth Revealed)   Schirrmacher, Christine. "The influence of German Biblical criticism on Muslim apologetics in the 19th century" , Contra Mundum, 1997   তথ্যসূত্র    বহিঃসংযোগ    বই: সংক্ষেপিত ইযহারুল হক মুহাম্মদ আহমদ মালকাবী রচিত, ড. খোন্দকার আব্দুল্লাহ জাহাঙ্গীর অনুদিত, IslamHouse প্রকাশিত (PDF,DOC)  বিষয়শ্রেণী:আরবি ভাষার বই বিষয়শ্রেণী:খ্রিস্টধর্ম ও ইসলাম বিষয়শ্রেণী:দেওবন্দি সাহিত্য বিষয়শ্রেণী:তাকি উসমানির সম্পাদিত বই বিষয়শ্রেণী:ইসলাম বিষয়ক বই বিষয়শ্রেণী:ভারতীয় ধর্মপাঠ্য বিষয়শ্রেণী:ভারতীয় অ-কল্পকাহিনী বই বিষয়শ্রেণী:কালাম বিষয়শ্রেণী:সুন্নি সাহিত্য বিষয়শ্রেণী:মাতুরিদি সাহিত্য বিষয়শ্রেণী:ইসলামি ধর্মতত্ত্ব বই বিষয়শ্রেণী:১৯শ শতাব্দীর ভারতীয় বই বিষয়শ্রেণী:১৮৬৪-এর অ-কল্পকাহিনী বই
ব্লু ড্রীম গ্রুপ বাংলাদেশের একটি পোশাক শিল্প কোম্পানি এবং অন্যান্য কোম্পানির সমন্বয়ে একটি গ্রুপ। এটি টেক্সটাইল, লেদার, ইন্টেরিয়র ডিজাইন এবং রিয়েল এস্টেট শিল্পে কাজ করে।    ইতিহাস  ২০১০ সালে ব্লু ড্রীম গ্রুপ তাদের যাত্রা শুরু করে। এটি বিভিন্ন ব্যবসায়িক খাতে জড়িত এবং ছয়টি স্বতন্ত্র কোম্পানি নিয়ে গঠিত।  ব্লু ড্রীম কোং লিমিটেড গ্রুপটির প্রধান কোম্পানি হিসেবে কাজ করে।  বিশ্বের ৫৩টি দেশে রপ্তানি হয় ব্লু ড্রীমস এর পোশাক।  ১৬ বছর আগে প্রতিষ্ঠার পর, দেশের প্রথম পোশাক কোম্পানি হিসেবে আইএসও সার্টিফিকেশন গ্রহণ করেছে কোম্পানিটি।  এটি বাংলাদেশের প্রথম বেসরকারি কোম্পানি যারা আধুনিক ফেব্রিক টেস্টিং ল্যাব চালু করেছে।    প্রতিষ্ঠানসমূহ    ব্লু ড্রীম কোম্পানি লিমিটেড   ব্লু ড্রীম কোম্পানি ফেবরিক লিমিটেড  ব্লু ড্রীম ইন্টেরিয়র ডিজাইন  ব্লু ড্রীম লেদার লিমিটেড  ব্লু ড্রীম রিয়েল এস্টেট লিমিটেড  ব্লু ড্রীম এশিয়ান ফাউন্ডেশন (অলাভজনক প্রতিষ্ঠান)   তথ্যসূত্র   বিষয়শ্রেণী:২০১০-এ প্রতিষ্ঠিত কোম্পানি বিষয়শ্রেণী:পোশাক কোম্পানি
নির্বাণ হলো বৌদ্ধ ধর্ম মতানুসারে সাধনার চরম পরিণতি বা পরম প্রাপ্তি। দীর্ঘ সময় সাধণার পরেই কেবল এমন স্তরে পৌঁছানো যায়। বৌদ্ধমতানুসারে নির্বাণ হলো মোক্ষলাভের শর্ত।নির্বাণ- বৌদ্ধ দর্শন ও ধর্ম - স্বামী বিদ্যারণ্য, পশ্চিমবঙ্গ রাজ্য পুস্থক পরিষদ , ভারত, পৃষ্ঠা ১৬৩, প্রকাশকাল: মার্চ ১৯৮৪।   সংজ্ঞা  'নি' উপসর্গের সাথে 'বাণ' শব্দের সমন্বয়ে নির্বাণ। 'নি' অর্থে নেই এবং 'বাণ' অর্থে তীর বা বন্ধন(তৃষ্ণা); যেখানে বন্ধন বা তৃষ্ণা নেই- তা-ই নির্বাণ ।   বিশ্লেষণ  নির্বাণ অব্যক্ত, অনির্বচনীয়, তৃষ্ণার বিনাশই নির্বাণ। নির্বাণ সেই অবস্থা যেখানে জন্ম নেই, জরা নেই, ব্যাধি নেই, মৃত্যু নেই, শোক নেই, মনস্তাপ নেই, হতাশা নেই, এমনকি যেখানে পৃথিবী, জল, তেজ, বায়ু নেই। চন্দ্র-সূর্য গ্রহ নক্ষত্র-এর সংস্থান নেই, অথচ অন্ধকারও নেই। যেখানে সংসার স্রোতের গতি রুদ্ধ হয়েছে, সেই পরম অবস্থা কে নির্বাণ বলে।ত্রিপিটক- মূল গ্রন্থের অনুবাদ থেকে গৃহীত, অনুবাদক: সুদর্শন বড়ুয়া, পৃষ্ঠা ২০০, প্রকাশকাল: ১৯৯৯।   প্রকারভেদ  নির্বাণ দুই প্রকার । ১) সোপাদিশেষ নির্বাণ ২) অনুপাদিশেষ বা নিরুপাদিশেষ নির্বাণ।  সোপাদিশেষ নির্বাণ- পঞ্চস্কন্ধের বিদ্যমানতায় যদি সর্ববিধ তৃষ্ণার অবসান হয়ে কেউ স্থিতভাবে অবস্থান করে তবে সে অবস্থাকে সোপাদিশেষ নির্বাণ বলে। অনুপাদিশেষ বা নিরুপাদিশেষ নির্বাণ - সোপাদিশেষ নির্বাণ এর পরবর্তিতে যখন পঞ্চস্কন্দের অবসান হয় তখন অনুপাদিশেষ বা নিরুপাদিশেষ নির্বাণ বলে।  উদাহারণস্বরুপ - গৌতম বুদ্ধ ৩৫ বছর বয়সে সকল প্রকার তৃষ্ণার নিবৃত্তি করে যে সম্বোধিতে উদ্ভাসিত হয়েছিলেন সেটি ছিল সোপাদিশেষ নির্বাণ  ৮০ বছর বয়সে কুশীনগর এ তিনি যখন তার পূর্ব ঘোষণা অনুযায়ী ইহ জগৎ ত্যাগ করে মহাপরিনির্বাণ লাভের মাধ্যমে নামরুপ সমুহের ও সক্রিয়তার অবসান ঘটান সেটি হলো অনুপাদিশেষ বা নিরুপাদিশেষ নির্বাণ বলে। DR. Shukomal Barua and Suman Kanti Barua - ত্রিপিটক পরিচিতি , Page 104, Chapter - Tripitok History. Bangla Academy December 2000   তথ্যসূত্র   বিষয়শ্রেণী:বৌদ্ধধর্ম বিষয়শ্রেণী:মোক্ষ বিষয়শ্রেণী:বৌদ্ধ দার্শনিক ধারণা বিষয়শ্রেণী:হিন্দু দার্শনিক ধারণা বিষয়শ্রেণী:জৈন দার্শনিক ধারণা বিষয়শ্রেণী:শিখ দার্শনিক ধারণা
চট্টগ্রাম আবাহনীর বিভাগসমূহ 30px 30px 30px ফুটবল(পুরুষ) ফুটবল(রিজার্ভ ও যুব) ক্রিকেট(পুরুষ) চট্টগ্রাম আবাহনী লিমিটেড বাংলাদেশের চট্টগ্রামের একটি ক্রীড়া সংগঠন। যা মূলত আবাহনী লিমিটেডের একটি শাখা হিসেবে বন্দর নগরী চট্টগ্রামে চট্টগ্রাম আবাহনী হিসেবে কার্যক্রম পরিচালনা করছে। ক্রিকেট, ফুটবল ও হকিসহ বিভিন্ন প্রতিযোগিতামুলক আসরে অংশগ্রহণ করে ক্রীড়ানৈপূর্ন প্রদর্শনের মাধ্যমে প্রতিষ্ঠানটি ইতোমধ্যে খ্যাতি অর্জন করেছে। সর্বশেষ ২০১৩ সালে ক্রীড়া সংগঠনটি বাংলাদেশ চ্যাম্পিয়নশিপ লিগের চ্যাম্পিয়ন হবার গৌরব অর্জন করে।  বর্তমান খেলোয়াড়  ২০২২-২৪ মৌসুমের জন্য চট্টগ্রাম আবাহনী লিমিটেডের স্কোয়াড।  অর্জন চট্টগ্রাম আবাহনী অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত ২০১৫ শেখ কামাল আন্তর্জাতিক ক্লাব কাপ ফুটবলের প্রথম সংস্করণে বাংলাদেশ ফুটবল ফেডারেশনের সহযোগিতায় আয়োজনের পাশাপাশি চ্যাম্পিয়ন হওয়ার গৌরব অর্জন করে।  লিগ চট্টগ্রাম প্রথম বিভাগ লিগ চ্যাম্পিয়ন - ১৯৯৮–৯৯ রানার্সআপ - ২০০৩–০৪,২০০৫–০৬ বাংলাদেশ চ্যাম্পিয়নশিপ লিগ চ্যাম্পিয়ন - ২০১৩ বাংলাদেশ প্রিমিয়ার লিগ রানার্সআপ - ২০১৭–১৮  কাপ স্বাধীনতা কাপ বিজয়ী - ২০১৬ রানার্সআপ - ২০১৭  শেখ কামাল আন্তর্জাতিক ক্লাব কাপ চ্যাম্পিয়ন - ২০১৫ রানার্সআপ - ২০১৯ ফেডারেশন কাপ ফেয়ার প্লে ট্রফি - ২০২০-২১  তথ্যসূত্র  বহিঃসংযোগ  বিষয়শ্রেণী:বাংলাদেশের ফুটবল ক্লাব বিষয়শ্রেণী:চট্টগ্রামে ক্রীড়া বিষয়শ্রেণী:আবাহনী লিমিটেড (চট্টগ্রাম) বিষয়শ্রেণী:১৯৮০-এ প্রতিষ্ঠিত ফুটবল ক্লাব বিষয়শ্রেণী:১৯৮০-এ বাংলাদেশে প্রতিষ্ঠিত
শহীদ বরকত স্টেডিয়াম, বাংলাদেশের একটি জেলা পর্যায়ের স্টেডিয়াম। স্টেডিয়ামটি গাজীপুর জেলার গাজীপুর সিটি কর্পোরেশনের অন্তর্গত জয়দেবপুরে রথখোলা সদর হাসপাতাল সড়কে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াজ কর্মসূচি, কনসার্ট; জেলার বিভিন্ন ক্রীড়া বিশেষ করে ক্রিকেট, ফুটবল, ও খেলোয়াড় বাছাই অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্ববধানে রয়েছে। গাজীপুর জেলা স্টেডিয়াম নামে নির্মিত হলেও পরবর্তীতে ভাষা শহীদ আবুল বরকতের নামে এই স্টেডিয়ামের নামকরণ করা হয়। এই ভেন্যুটি ২০১৪ সালে বাংলাদেশ প্রিমিয়ার লিগ (ফুটবল)-এর খেলা অনুষ্ঠানের জন্য সংরক্ষিত ভেন্যু হিসেবে শহীদ মিরাজ-তপন স্টেডিয়ামের সাথে বাংলাদেশ ফুটবল ফেডারেশনের তালিকাভূক্ত ছিল।   ইতিহাস  বাংলাদেশের স্বাধীনতা সংগ্রামের সাথে এই স্টেডিয়ামের স্থানটির সম্পর্ক আছে। ৩ মার্চ, ১৯৭১ সালে এই স্টেডিয়ামের পশ্চিম পাশের বটতলায় সর্বদলীয় সংগ্রাম পরিষদের উদ্যোগে আয়োজিত সমাবেশে পাকিস্তানের পতাকা পোড়ানো হয়েছিল।  ১৯৯৫-১৯৯৬ সালে ২ কোটি টাকা ব্যয়ে স্টেডিয়ামের প্রাথমিক নির্মাণ কাজ সম্পন্ন হয়।  ২০১৪ সালের ১৬ সেপ্টেম্বর জাতীয় ক্রীড়া পরিষদ এই স্টেডিয়াম সংস্কার তথা- দর্শক গ্যালারি ও সীমানাপ্রাচীর নির্মাণ এবং মাটি ভরাটের করার জন্য তিন কোটি টাকা বরাদ্দ করে। এই সংস্কার কাজের জন্য সিয়াম কর্পোরেশনকে সাধারণ ঠিকাদার হিসেবে নিয়োগ দেয়া হয়। সংস্কার কাজ এখনো চলমান রয়েছে।   আয়োজন    নিয়মিত আয়োজন  স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়। ১৯ মার্চ, ১৯৭১-এ মুক্তিযুদ্ধের প্রথম সশস্ত্র প্রতিরোধ জয়দেবপুরে হয়। এ উপলক্ষে এই স্টেডিয়ামে বীর ও শহিদ ও তাদের পরিবারকে সংবর্ধনা অনুষ্ঠান হয়ে থাকে। এছাড়া স্টেডিয়ামটি গুরুত্বপূর্ণ ব্যক্তিদের বহনকারী হেলিকপ্টার অবতরণের জন্য ব্যবহৃত হয়।   উল্লেখযোগ্য আয়োজন    ফুটবল প্রতিযোগিতা   আগস্ট, ২০০৮ঃ বাংলাদেশ ফুটবল ফেডারেশন কাপ-এর দ্বিতীয় পর্বের খেলা এই ভেন্যুতে আয়োজিত হয়েছিল। জুলাই, ২০০৯ঃ দ্বিতীয় গ্রামীণ-ডানোন অনূর্ধ্ব-১২ নেশন্স কাপের গাজীপুর জোনের খেলা এই ভেন্যুতে আয়োজিত হয়েছিল। ২০ এপ্রিল, ২০১২ঃ জাতীয় স্কুল ফুটবল টুর্নামেন্টের ঢাকা বিভাগীয় পর্যায়ের খেলা এই ভেন্যুতে অনুষ্ঠিত হয়েছিল।  ২৫ এপ্রিল, ২০১৮ঃ বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৮’-এর গাজীপুর জোনের প্রতিযোগিতা এই ভেন্যুতে অনুষ্ঠিত হয়।   কনসার্ট    ৪ মার্চ, ২০১৯ঃ এই ভেন্যুতে ‘হিরো স্বাধীন বাংলা’ নামক একটি কনসার্ট আয়োজিত হয়। ঐ কনসার্টে তাসবিয়া বিনতে শহীদ মিলা মূল শিল্পী ছিলেন।   আরও দেখুন    বাংলাদেশের স্টেডিয়ামের তালিকা  শহীদ আহসান উল্লাহ মাস্টার স্টেডিয়াম   তথ্যসূত্র    বহিঃসংযোগ    গাজীপুর জেলার খেলাধুলা ও বিনোদন  ভাষাশহিদ আবুল বরকত সম্বন্ধে বাংলাপিডিয়ার নিবন্ধ  বিষয়শ্রেণী:বাংলাদেশের স্টেডিয়াম বিষয়শ্রেণী:গাজীপুর জেলা বিষয়শ্রেণী:গাজীপুর সিটি কর্পোরেশন বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:বাংলাদেশের ফুটবল মাঠ
A category header template for use on a Summer Olympics by year category, i.e. a category named "<foo> <বববব> ফিফা বিশ্বকাপ <foobar>"  It creates a navigation box with links to other years.  No parameters are required, but they can be specified if needed.  If parameters are omitted, the category name is parsed.  Usage   or   Examples   No parameters  From :বিষয়শ্রেণী:২০০৪ গ্রীষ্মকালীন অলিম্পিক Use {{বছর অনুযায়ী ফিফা বিশ্বকাপ বিষয়শ্রেণী পরিভ্রমণ}}   Prefix only  From :বিষয়শ্রেণী:১৯৬০ গ্রীষ্মকালীন অলিম্পিকের দেশ Use {{বছর অনুযায়ী ফিফা বিশ্বকাপ বিষয়শ্রেণী পরিভ্রমণ|Nations at the}}   Suffix only  From :বিষয়শ্রেণী:১৯৭২ গ্রীষ্মকালীন অলিম্পিক ঘটনা Use {{বছর অনুযায়ী ফিফা বিশ্বকাপ বিষয়শ্রেণী পরিভ্রমণ||ঘটনা}}   Errors  If the category name does not include "বববব ফিফা বিশ্বকাপ", then the navbox cannot be made unless parameters are supplied.  If then navbox cannot be made, an error message is produced, and the page is added to a tracking category:   :Category:Template Summer Olympics by year category navigation failed to make navbox (population: )   See also   টেমপ্লেট:বছর অনুযায়ী শীতকালীন অলিম্পিক বিষয়শ্রেণী পরিভ্রমণ
বিষয়শ্রেণী:   নারীর প্রতি সহিংসতা   বিষয়শ্রেণী:   সম্মান   বিষয়শ্রেণী:   ঘরোয়া সহিংসতা   বিষয়শ্রেণী:খুন বিষয়শ্রেণী:   যৌন বিশ্বস্ততা   বিষয়শ্রেণী:   কারণ অনুযায়ী মৃত্যু   বিষয়শ্রেণী:হিন্দুধর্ম সম্পর্কিত বিতর্ক বিষয়শ্রেণী:   ইসলাম সম্পর্কিত বিতর্ক   বিষয়শ্রেণী:   ধরন অনুযায়ী বিচারবহির্ভূত হত্যাকাণ্ড   বিষয়শ্রেণী:   যৌনতা ও সমাজ   বিষয়শ্রেণী:এলজিবিটিকিউ ব্যক্তির প্রতি সহিংসতা বিষয়শ্রেণী:   মনস্তাত্ত্বিক যুদ্ধবিগ্রহ কৌশল   বিষয়শ্রেণী:   নারী মৃত্যু   বিষয়শ্রেণী:   পিতৃতন্ত্র   বিষয়শ্রেণী:   নৈতিকতা   বিষয়শ্রেণী:   দলগত প্রক্রিয়া   বিষয়শ্রেণী:    শালীনতা   বিষয়শ্রেণী:   বিচ্যুতি (সমাজবিজ্ঞান)   বিষয়শ্রেণী:   ধর্ম ও সহিংসতা   বিষয়শ্রেণী:পারিবারিক সহিংসতা বিষয়শ্রেণী:ধরন অনুযায়ী বিচার বহির্ভূত হত্যাকাণ্ড বিষয়শ্রেণী:নারীর মৃত্যু
পাশুপত শৈবসম্প্রদায় () হল প্রধান শৈব হিন্দু দর্শনগুলির মধ্যে প্রাচীনতম।For the Pāśupatas as the oldest named Śaiva group, see: Flood (2003), p. 206. এই মতবাদের পথপ্রদর্শক সম্পর্কে বিতর্ক রয়েছে। এর মূলধারা হল 'মহা পাশুপত' (বৈদিক পাশুপত তপস্যা অনুসারী) এবং 'লকুল পাশুপত' (লকুলীশ পাশুপত তপস্যা অনুসারী) এর বিভেদ। পাশুপত শৈবধর্ম ছিল ভক্তিমূলক (ভক্তি) এবং তপস্বী আন্দোলন।Lorenzen, David N. Śaivism. An Overview, [in]: Gale's Encyclopedia of Religion, vol. 12, 2005, For Pāśupata as an ascetic movement see: Michaels (2004), p. 62.  মতবাদটি প্রতিষ্ঠার তারিখ অনিশ্চিত। এটি খ্রিস্টীয় ১ম শতাব্দী অথবা ২য় শতাব্দীর কাছাকাছি সময়ে বিদ্যমান থাকতে পারে।For dating as 1st century CE, with uncertainty, see: Michaels (2004), p. 62.For dating from probably 2nd century CE, see: Flood (2003), p. 206. এটি সম্পর্কে মহাকাব্য মহাভারতেও উল্লেখ করা হয়েছে যেটি খ্রিস্টীয় ৪র্থ শতাব্দীর মধ্যে চূড়ান্ত আকারে পৌঁছেছিল বলে মনে করা হয়।Buitenen (1973) pp. xxiv–xxv "পাশুপত আন্দোলন" ৭ম থেকে ১৪শ শতাব্দীর মধ্যে দক্ষিণ ভারতে প্রভাবশালী ছিল। সর্বশেষ টিকে থাকা প্রভাবশালী বৈদিক পাশুপত মঠগুলির মধ্যে একটি হল "এক বীরম্বল মঠ"।  জাগতিক শৃঙ্খল থেকে নিজেদের মুক্ত করার জন্য পাশুপতগণ "পাশুপত ব্রত" পালন করে। অথর্বশীরস উপনিষদে এ ব্রতের উল্লেখ রয়েছে।Indian History, V. K. Agnihottri, 2003. . এদের দৈনিক খাদ্য সংগ্রহের উপায় ছিলো ভিক্ষাবৃত্তি।Cowell and Gough, p. 104-105.  দর্শন পাশুপতরা বৈষ্ণব ধর্মতত্ত্বকে প্রত্যাখ্যান করেন, এবং তারা স্বীকার করে যে যারা অন্যের উপর নির্ভর করে এবং স্বাধীনতার জন্য আকাঙ্ক্ষা করে তারা মুক্তি পাবে না কারণ তারা এখনও নিজেদের ছাড়া অন্য কিছুর উপর নির্ভর করে। পাশুপতদের মতে, আত্মা 'প্রত্যেক যন্ত্রণার জীবাণু' থেকে মুক্তি পেলে পরম দেবতার গুণাবলীর অধিকারী হয়।Cowell and Gough, p. 103 এই ব্যবস্থায় ব্যথার অবসান দুই ধরনের, নৈর্ব্যক্তিক ও ব্যক্তিগত। নৈর্ব্যক্তিক হল সমস্ত যন্ত্রণার নিখুঁত অবসান, যেখানে ব্যক্তিত্বের মধ্যে রয়েছে চাক্ষুষ ও সক্রিয় শক্তির বিকাশ যেমন চিন্তার দ্রুততা, ইচ্ছামত রূপ গ্রহণ ইত্যাদিপ্রভুকে অসীম, চাক্ষুষ ও সক্রিয় শক্তির অধিকারী বলে ধরা হয়।Cowell and Gough, p. 106  পঞ্চার্থ ভাষাদীপিকা সৃষ্ট জগৎকে দুভাগে বিভক্ত করে - অন্তর্নিহিত ও সংবেদনশীল। অন্তর্মুখী ব্যক্তি অচেতন এবং তাই সচেতনের উপর স্বাধীন। অন্তর্নিহিত আরও দুভাগে বিভক্ত - প্রভাব ও কারণ। প্রভাব দশ প্রকার, পৃথিবী, চারটি উপাদান এবং তাদের গুণাবলী, রঙ ইত্যাদি। কারণগুলি তেরো প্রকার, জ্ঞানের পাঁচটি অঙ্গ, পাঁচটি কর্মের অঙ্গ, তিনটি অভ্যন্তরীণ অঙ্গ, বুদ্ধি, অহং নীতি এবং জ্ঞানী নীতি। এই অন্তর্নিহিত কারণগুলিকে অ-আত্মার সাথে আত্মার অলীক পরিচয়ের জন্য দায়ী করা হয়। সংবেদনশীল আত্মা, যা স্থানান্তরের সাপেক্ষে দুই ধরনের, ক্ষুধার্ত ও অতৃপ্ত। ক্ষুধার্ত হল জীব, এবং ইন্দ্রিয় অঙ্গের সাথে যুক্ত আত্মা, যেখানে অতৃপ্ত হল তাদের ছাড়া আত্মা।Cowell and Gough, p. 107  পাশুপত ব্যবস্থায় মিলন হল বুদ্ধির মাধ্যমে ঈশ্বরের সাথে আত্মার সংযোগ। এটি দুটি উপায়ে অর্জিত হয়, কর্ম ও কর্মের সমাপ্তি। কর্মের মধ্য দিয়ে মিলন হয় ধ্যান, এবং মিলনের মাধ্যমে ক্রিয়া বন্ধ হয়ে যায় চেতনার মাধ্যমে।  তথ্যসূত্র  উৎস  বিষয়শ্রেণী:হিন্দু দর্শন বিষয়শ্রেণী:শৈবধর্ম বিষয়শ্রেণী:আস্তিক
ইতিহাস    ঘটনাবলী    জন্ম   ১৯৪৬ইং - বের্টি ফোক্ট্‌স, জার্মান জাতীয় ফুটবল দলের প্রাক্তন খেলোয়াড় ও ম্যানেজার।  ১৯৫০ইং - বিয়ারনে স্ট্রোভস্ট্রুপ, ডেনীয় কম্পিউটার বিজ্ঞানী   মৃত্যু   ১৯৫৯ইং - আব্বাসউদ্দিন, প্রখ্যাত বাংলা লোকসঙ্গীত গায়ক।  ২০১১ইং - এম হামিদুল্লাহ খান, বাংলাদেশের মুক্তিযুদ্ধের বীর প্রতীক প্রাপ্ত মুক্তিযোদ্ধা অজিত দত্ত পরেশলাল রায়   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:পৌষ
আজিজিয়া (Anglicized: ;  //), বা আল আজিজিয়া, লিবিয়া: ভূমধ্যসাগরের দক্ষিণ তীরে অবস্থিত উত্তর আফ্রিকার দেশ হল লিবিয়া। এটি আফ্রিকার বৃহত্তম রাষ্ট্রগুলির একটি। আকারে বিশাল হলেও প্রচণ্ড গরমের জন্য এখানে জনবসতি খুবই লঘু। দেশটির বেশিরভাগ অংশ জুড়ে রয়েছে পৃথিবীর সবচেয়ে বড় মরুভূমি সাহারা। বিরূপ আবহাওয়া জন্য লিবিয়ার প্রায় সমস্ত লোক উপকূলবর্তী অঞ্চলে বাস করে। উত্তর-পশ্চিম লিবিয়ার ত্রিপলিতানিয়া অঞ্চলের জাফারা জেলার আল আজিজিয়া নগরী পৃথিবীর উষ্ণতম শহর নামে পরিচিত। রাজধানী ত্রিপলির দক্ষিণ-পশ্চিমে ৪১ কিলোমিটার দূরে আল আজিজিয়া শহরের অবস্থান ঠিক সাহারা মরুভূমির মধ্যে। সমুদ্রপৃষ্ঠ থেকে এ শহরের উচ্চতা ১১৯ মিটার। ২০০৪ সালের আদমশুমারির প্রতিবেদন অনুসারে ২ লক্ষ ৮৭ হাজার ৪০৭ জন লোকের বাস এ শহরে।   ভূগোল ও জলবায়ু  ১৯২২ সালের সেপ্টেম্বরের ১৩ তারিখে এ শহরের সর্বোচ্চ তাপমাত্রা রেকর্ড করা হয় ১৩৬ ডিগ্রী ফারেনহাইট বা ৫৮ দশমিক আট ডিগ্রী সেলসিয়াস। বিশ্বের বিভিন্ন দেশের আবহাওয়া বিষায়ক সংস্থান সমীক্ষা অনুসারে এইটি এখন পর্যন্ত এই কোন শহরের সর্বচ্চ রেকর্ডকৃত তাপমাত্রা।   তথ্যসূত্র   বিষয়শ্রেণী:Populated places in Jafara District বিষয়শ্রেণী:Tripolitania Aziziya বিষয়শ্রেণী:পৃথিবীর চরমভাবাপন্ন আবহাওয়া
কৃষ্ণা পিকক(বৈজ্ঞানিক নাম: Papilio arcturus (Westwood)) এক বড় আকারের প্রজাপতি, যার মূল শরীরটা কালো বর্ণের এবং পিছনের ডানায় চওড়া নীল পটি দেখা যায়। এরা 'প্যাপিলিওনিডি' পরিবারের এবং 'প্যাপিলিওনিনি' উপগোত্রর সদস্য।  আকার   কৃষ্ণা পিকক এর প্রসারিত অবস্থায় ডানার আকার ১২০-১৩০ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত কৃষ্ণা পিকক এর উপপ্রজাতি হল-   Papilio krishna krishna Moore, [1858] – Himalayan Krishna Peacock  Papilio krishna manipuri Tytler, 1939 – Manipur Krishna Peacock   বিস্তার  এই প্রজাতি ভারত এর পশ্চিমবঙ্গ, সিকিম থেকে অরুণাচল প্রদেশ পর্যন্ত,নেপাল, মায়ানমার  এবং ভুটান এর বিভিন্ন অঞ্চলে দেখা যায়।  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল কালো এবং কালচে সবুজ আঁশে ঘনভাবে ছাওয়া। সামনের ডানায় কোস্টাল শিরা থেকে ডরসাম অবধি বিস্তৃত সরু, সরলরৈখিক এবং সুস্পষ্ট একটি হলুদ ডিসকাল বন্ধনী বর্তমান এবং বন্ধনীটি উপরদিক অপেক্ষা নিচের দিকে অধিকতর চওড়া। পিছনের ডানার উজ্জ্বল ধাতব নীল ডিসকাল পটিটির (patch) নিচের কিনারা (edge) থেকে ডরসাম পর্যন্ত একটি ছোট, সুস্পষ্ট উজ্জ্বল সবজে হলুদ অথবা সবুজ বাঁকানো ডিসকাল বন্ধনী দেখা যায়। পিছনের ডানায় লম্বা লেজ এবং সিঁদুর রঙা (crimson) টর্নাল ছোপ ছাড়া সম্পূর্ন একসারি লাল অর্ধচন্দ্রাকৃতি সাব-টার্মিনাল চপ লক্ষ্য করা যায়। উক্ত সাব-টার্মিনাল ছোপগুলি এবং টর্নাল ছোপের উপরের অংশে বেগুনি এবং গোলাপির মধ্যবর্তী মভ্‌ (mauve) বর্নের বাঁকানো টুপির মত অংশ রয়েছে (mauve-capped). ডানার নিম্নতল ধূসর কালো বর্নের। সামনের ডানায় ডিসকাল ঠেকলে সাবটার্মিনাল অংশ জুড়ে খুব চওড়া ছাইরঙা সাদা বন্ধনী চোখে পড়ে। বন্ধনীটি কোস্টা থেকে উৎপন্ন হয়ে যত নীচের দিকে নেমেছে, ততঐ কম চওড়া হয়েছে এবং বন্ধনীর ভিতরের প্তান্ত অপেক্ষাকৃত বেশী সাদা। পিছনের ডানায়, কোস্টা থেকে ডরসাম পর্যন্ত বিস্তৃত অর্ধচন্দ্রাকৃতি ডিসকাল ছোপের সারিতই তীর্যক এবং বক্র। লাল পোস্টডিসকাল ছোপের সারিতে ছোপগুলি এবং টার্মিনাল লালচে হলুদ ছোপগুলি অর্ধচন্দ্রাকৃতি।  স্ত্রী এবং পুরুষ উভয় প্রকার অনুরূপ। পুরুষ প্রকারে সামনের ডানার উপরিপৃষ্ঠে রোয়াবৃত দাগ (woolly streak) অথবা scent scale থাকে না।   আচরণ  দ্রুত উড়ানযুক্ত 'পিকক' বর্গভুক্ত এই প্রজাতি ভীষণ সুন্দর দর্শন এবং কম দেখতে পাওয়া গেলেও দুর্লভ নয়। এরা ৯০০-৩০০০ মিটার উচ্চতা বিশিষ্ট জঙ্গলাকীর্ন অঞ্চলে এদের বিচরণ লক্ষ্য করা যায়। জঙ্গল এর অভ্যন্তরে পাহাড়ি ঝর্না অথবা নালায় ভিজে কাদামাটি অথবা বালিতে পুরুষ প্রকারকে ডানা বন্ধ এবং খোলা অবস্থায় মাড-পাডল করতে দেখা যায়। অন্যান্য পিকক দের মত, কৃষ্ণা পিকক ফুলের মধু পান করতে ভালোবাসে। মে থেকে জুন মাস অবধি উপযুক্ত পরিবেশে এদের দর্শন মেলে।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:১৮৫৭-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা বিষয়শ্রেণী:এশিয়ার প্রজাপতি
Usage   Place the template at the last good point in the page. It is useful mainly for non-stub pages, particularly long lists or timelines which have been imported and require a staged cleanup, often by several editors.     This template will add tagged articles to :Category:Articles needing cleanup or a dated subcategory thereof.  Please add a reason you use this template, as follows:      Note   This template should not be moved around by automated processes.   See also   Wikipedia:Template messages/Cleanup  বিষয়শ্রেণী:মুদ্রণ বহির্ভূত